**2018 – 2021 m. LSŠF Vykdomojo komiteto (VK) narių pareigybių reglamentas**

1. LSŠF Prezidentas Gintaras Skorupskas (veikia pagal LSŠF įstatus).

2. LSŠF Generalinė sekretorė Vida Kanišauskienė veikia pagal LSŠF įstatus ir:

2.1. Vykdo Federacijos Prezidento pavedimus ir Vykdomojo komiteto sprendimus;

2.2. Sudaro Federacijos biudžetą ir teikia jį Vykdomajam komitetui tvirtinti;

2.3. Atsako už federacijos lėšų panaudojimą (pagal LSŠF VK patvirtintą kalendorinį planą, VK sprendimus, patvirtintas programas);

2.4. Kiekvieną ketvirtį informuoja Prezidentą ir VK narius apie federacijos finansinę būklę;

2.5. Atstovauja LSŠF Kūno kultūros ir sporto departamente prie Lietuvos Respublikos Vyriausybės, Lietuvos sporto federacijų sąjungoje, LTOK, LR ministerijose, miestų ir rajonų savivaldybių sporto skyriuose. Informaciją teikia LSŠF VK;

2.6. Vykdo Federacijos raštvedybą, priimtų VK nutarimų skelbimą, LSŠF tinklalapio priežiūrą;

2.7. Teikia informaciją VK nariams apie susirašinėjimą su TSŠF (WDSF), jos nariais, ir kitomis šokių organizacijomis;

2.8. Rengia kasmetinį sporto varžybų kalendorių, teikia jį LSŠF VK tvirtinimui ir kontroliuoja jo vykdymą;

2.9. Koordinuoja Lietuvoje veikiančių sporto klubų bei kitų visuomeninių sporto organizacijų, užsiiminėjančių sportiniais šokiais, veiklą;

2.10. Ieško galimybių LSŠF dalyvauti įvairių fondų veikoje, ruošia reikiamą dokumentaciją;

2.11. Tarpininkauja ruošiant registracijos, apgyvendinimo, kelionių dokumentus rinktinių nariams, treneriams, teisėjams, deleguotiems LSŠF VK, dalyvauti tarptautinėse sporto varžybose ir renginiuose užsienyje;

2.12. Organizuoja Lietuvos ir Tarptautines sportinių šokių federacijos varžybas, kongresus;

2.13. Pagal TSŠF reikalavimus tvarko Lietuvos sportininkų, išvykstančių rungtyniauti į užsienio klubus ir užsieniečių, atvykstančių rungtyniauti į Lietuvos klubus, registracijos dokumentus;

2.14. Teikia siūlymus VK visais kitais federacijos veiklos klausimais;

3. LSŠF viceprezidentas sporto reikalams (sporto direktorius) Virginijus Visockas:

3.1. rengia kasmetinį sporto varžybų kalendorių, vykdo varžybų priežiūrą;

3.2. atsakingas už Lietuvos čempionatų, pirmenybių ir Tarptautinių čempionatų rengimą Lietuvoje;

3.3. skiria vyr. ir tech. teisėjus ir kontroliuoja teisėjų skyrimą varžyboms Lietuvoje, teikia siūlymus dėl jų skyrimo tvarkos;

3.4. kuruoja lygą „Šokiai visiems“ ir atstovauja LSŠF asociacijoje „Sportas visiems“;

3.5. kuruoja Visuomeninės tarybos veiklą;

3.6. kuruoja duomenų bazės kūrimą;

3.7. kuruoja viešumo ir viešinimo sritį;

3.8. teikia siūlymus VK visais kitais federacijos veiklos klausimais.

4. LSŠF viceprezidentas, atsakingas už strateginę Federacijos veiklą - Paulius Sangavičius:

4.1. kuruoja teisėjų klasifikavimo ir kvalifikavimo sritį;

4.2. kuruoja metodologinę federacijos veiklos sritį;

4.3. kuruoja profesionalų lygos veiklą;

4.4. kuruoja etikos ir procedūrų komisiją;

4.5. atsakingas už federacijos strategiją ir juridiką;

4.6. teikia siūlymus VK visais kitais federacijos veiklos klausimais.

5. LSŠF viceprezidentas akademijos veiklos kuratorius (akademijos direktorius) - Martynas Kūra:

5.1. vadovauja akademijos veiklai;

5.2. kuruoja, teisėjų, trenerių, rengimo ir kvalifikacijos kėlimo ir atestacijos sritį;

5.3. kuruoja LSŠF santykių su LR ministerijomis, valstybinėmis įstaigomis sritį;

5.4. kuruoja santykius su WDSF akademija;

5.5. kuruoja rezervinių ir pagrindinių rinktinių meistriškumo ugdymo sritį;

5.6. teikia siūlymus VK visais kitais federacijos veiklos klausimais.

6. LSŠF vykdomojo komiteto narys nacionalinėms rinktinėms - Rolandas Burneikis:

6.1. ruošia siūlymus dėl nacionalinių rinktinių sąrašų vykdomajam komitetui;

6.2. analizuoja rinktinių narių veiklą Lietuvoje ir užsienyje, teikia siūlymus dėl jų veiklos VK, teikia siūlymus VK dėl rinktinių sąrašų koregavimo kalendorinių metų eigoje;

6.3. atsakingas už Lietuvos nacionalinių rinktinių rengimą (stovyklų organizavimą);

6.4. teikia siūlymus VK dėl kviestinių trenerių, seminarų, pamokų, stovyklų, jų metodologijos, kalendoriaus, intensyvumo ir pan.;

6.5. teikia siūlymus VK dėl programų finansavimo ar rėmimo, finansavimo tvarkos;

6.6. teikia siūlymus VK visais kitais federacijos veiklos klausimais.

7. LSŠF Vykdomojo komiteto narys metodinei veiklai - Sergejus Makarovas:

7.1. atsakingas už varžybų taisyklių laikymąsi, ruošia, siūlo jų pakeitimus:

7.2. atsakingas už vaikų lygių, kvalifikacinių klasių, amžiaus grupių taisyklių laikymąsi, siūlo jų pakeitimus ir patobulinimus;

7.3. atsakingas už duomenų bazės priežiūrą ir registro kūrimą;

7.4. teikia siūlymus VK visais kitais federacijos veiklos klausimais.

8. LSŠF vykdomojo komiteto narys, trenerių, teisėjų veiklos koordinatorius - Romaldas Idzelevičius:

8.1. atsakingas už teisėjų kvalifikaciją ir kvalifikacinių kategorijų suteikimą (jų priežiūrą);

8.2. atsakingas už teisėjavimo metodikos tobulinimą, teisėjų atsakomybės priežiūrą;

8.3. teikia siūlymus VK visais kitais federacijos veiklos klausimais.

9 . LSŠF vykdomojo komiteto narė - etikos ir procedūrų komisijos kuratorius - Dalia Vaikšnorienė;

9.1. atsakingas už etikos ir procedūrų komisijos kūrimą, jos veiklą;

9.2. kuruoja konfliktinių situacijų sprendimų sritį, apeliacinės komisijos veiklą;

9.3. kuruoja klubo keitimo sritį;

9.4. kuruoja naujų narių priėmimo sritį.

10. LSŠF visuomeninės tarybos pirmininkas pirmininkas - Dainius Joffė:

10.1. atstovauja VT vykdomajame komitete dalyvaudamas balsavime priimant VK sprendimus;

10.2. teikia visuomeninės tarybos siūlymus dėl LSŠF veikos atsakingiems viceprezidentams, po to vykdomajam komitetui;

10.3. teikia siūlymus VK visais kitais federacijos veiklos klausimais.

11. LSŠF profesionalų lygos direktorius - Vytautas Bankauskas:

11.1 atstovauja LSŠF profesionalų lygą VK ir informuoja apie jos veiklą ir strategiją. DalyvauJa LSŠF VK balsavime priimant VK sprendimus;

11.2. teikia siūlymus VK visais federacijos veiklos klausimais.

12. LSŠF „Šokiai visiems“ lygos direktorė - Lilija Bernatavičienė:

12.1. atstovauja LSŠF lygą “Šokiai visiems” VK ir informuoja apie jos veiklą;

12.2. rengia renginių planą, juos organizuoja ir bendradarbiauja su kitų šokių žanrų atstovais;

12.3. teikia siūlymus VK visais federacijos veiklos klausimais.

VK narys oficialiai atstovauti LSŠF gali tik prezidiumo sprendimu.